سودان اوردوسو ایله چئویک رئاکسیا قوه‌لری آراسیندا آتشکس ژوئن‌ین 18-دن قوه‌یه مینیب.
بو باره‌ده العربیه کانا‌لی محاربه ائدن طرف‌لر آراسیندا آرابولوجولوک قیسمینده چیخیش ائدن سعودی عربیستانی و امریکانین بیرگه بیاناتیندان چیخاریش‌لارا ایستینا‌دن معلومات یاییب.
آتشکس سودانین پایتاختی خارطومدا سحر ساعات 06:00-دا قوه‌یه مینیب.
سنده اساساً، سلاحلی موناقیشه طرف‌لری بازار گونوندن باشلایا‌راق 72 ساعات‌لیق آتشکس حاقیندا راضیلیغا گلیب‌لر. طرف‌لر "اؤلکه‌نین بوتون بؤلگه‌لرینده احتیاجی اولان‌لارا یاردیمین چاتدیریلماسینا ایمکان وئره‌جک اینسانی آتشکسه رعایت ائتمگی راضیلاشدیریب‌لار".
آتشکس مدتینده اوردو و چئویک رئاکسیا قوه‌لری هاواجیلیک‌دان، او جمله‌دن پیلوت‌سوز اوچاق لاردان ایستیفاده ائتمه‌مک و توپچو آتشینی دایان‌دیرماق" باره‌ده راضیلیغا گلیب‌لر. طرف‌لر همچنین "قوه‌لری‌نین یئنی‌دن یئرلشدیریلمه‌سیندن و قارشی‌لیق‌لی هوجوم‌لاردان" چکینمه‌یه سؤز وئریب‌لر.
سعودی و امریکالی آرابولوجولار خبردارلیق ائدیب‌لر کی، اعلان ائدیلمیش آتشکس پوزولسا، "سودان اوردوسو و خصوصی تیینات‌لی قوه‌لری‌نین نوماینده‌لری ایله عربیستان-ین جده شهرینده کئچیریله‌جک نؤوبتی مصلحتلشمه‌لر تاخیره سالینا‌جاق".
